Impacto human super le ambiente

Impacto human super le ambiente (o impacto ambiental anthropogenic) refere al cambiamentos al ambientes bio-physic e al ecosistemas, biodiversitate e ressources natural causate directemente o indirectemente per le humanos. Le modification del ambiente pro satisfacer le necessitates del societate (como in le ambiente construite) causa effectos severe, includente le calefaction global, degradation ambiental (como le acidification del oceano), extinction in massa e perdita de biodiversitate, crisis ecologic e collapsos ecologic.

Alcun activitates human que causa damno (directemente o indirectemente) al ambiente a scala global include le crescimento del population, politicas economic neoliberal e crescimento economic rapide, consummation excessive, superexploitation, pollution e deforestation. Alcun de iste problemas, includente le calefaction global e le perdita de biodiversitate, ha essite proponite como riscos catastrophic pro le surviventia del specie human.

Le termino anthropogenic designa un effecto o objecto resultante del activitate human. Le termino esseva usate pro le prime vice in senso technic per le geologo russe Alexey Pavlov, e in anglese per le ecologo britannic Arthur Tansley in referentia al influentias human super le communitates de plantas de climax. Le scientista del atmosphera Paul Crutzen introducerea le termino “Anthropocene” in le medietate del annos 1970. Le termino es a vices usate in le contexto del pollution producite per activitate human desde le initio del Revolution Agricultural, ma il se applica etiam in maniera plus general a tote le major impactos human super le ambiente.

Multo del actiones human que contribue a un ambiente calefacite deriva del combustion de combustibiles fossile ex un varietate de fontes, como: electricitate, autos, aeroplanos, calefaction de spatio, industria, o le destruction de forestas.

Categoria:Impacto human super le ambiente